The Beach Boys

**The Beach Boys** es un gruppo statounitese de rock e pop, formate in 1961 in Hawthorne, al peripheria de Los Angeles, California. Le membros original esseva le fratres Brian, Dennis e Carl Wilson; lor cosino Mike Love; e lor amico Al Jardine. Membros altere include Bruce Johnston, qui se univa con illes in 1965. Originalmente associate con musica surf e le subcultura de surfing, le banda incorporava multe influentias e experimentos musical per le compositiones e productiones de Brian Wilson.

Le banda comenciava como un gruppo de garage rock. Murry Wilson, le patre del fratres Wilson, esseva lor gerente. Illes habeva un avantiamento decisive commercial con un serie de singles con un sono de musica surf, harmonias vocal intricate e parolas re le surfing, plagias, autos, amor e cultura de juventute in California del Sud. Post 1965, le banda se moveva foras iste imagine pro compositiones musical ambitiose e parolas re experentias personal. Brian Wilson incorpora nove instrumentos, technicas del disco e influentias del generes altere. Al contrari al majoritate de lor contemporaneos statounitese del initio del annos 1960, The Beach Boys continuava habeva successo post le arrivata de artistas britannic in 1964. Illes deveniva associate con le contracultura del decennio.

Le album *Pet Sounds* (1966) exponeva le ideas e innovationes de Brian Wilson e deveniva un del discos plus acclamate e influential del annos 1960. Le single subsequente *Good Vibrations* es iconic de modo similar. Le sanitate mental de Brian declinava durante que ille tentava componer un nove album *Smile*, que esseva cancellate in 1967. Le fortunas commercial del banda declinava, nonobstante illes tentava continuar su experimentos musical. Carl les dirigeva durante le majoritate del annos 1970. Tarde in iste decennio, le banda ha successos commercial de albumes de compilation e nove toures. Dennis moriva in un accidente in 1983 e durante le annos subsequente, Brian esseva estraniate. Le banda esseva cargate con tensiones personal e creative e lites inter le membros usque le annos 2000. Carl Wilson moriva in 1998; Love e Johnston ha continuate interpretar con le nomine The Beach Boys. Brian Wilson e Jardine non participa nunc, ma continua esser membros offical.

The Beach Boys es alicun del artistas plus popular, acclamate, e influential de rock e pop. Illes influentiava rock psychedelic, rock progressive, punk, rock alternative, pop subsequente e multe generes altere. Illes ha durate quasi sexanta annos e vendite plus de 100 milliones de discos in tote le mundo. Illes esseva inducite in le Rock and Roll Hall of Fame in 1988.

## Albumes
* Surfin' Safari (1962)
* Surfin' U.S.A. (1963)
* Surfer Girl (1963)
* Little Deuce Coupe (1963)
* Shut Down Volume 2 (1964)
* All Summer Long (1964)
* The Beach Boys' Christmas Album (1964)
* The Beach Boys Today! (1965)
* Summer Days (And Summer Nights!!) (1965)
* Beach Boys' Party! (1965)
* Pet Sounds (1966)
* Smiley Smile (1967)
* Wild Honey (1967)
* Friends (1968)
* 20/20 (1969)
* Sunflower (1970)
* Surf's Up (1971)
* Carl and the Passions – "So Tough" (1972)
* Holland (1973)
* 15 Big Ones (1976)
* The Beach Boys Love You (1977)
* M.I.U. Album (1978)
* L.A. (Light Album) (1979)
* Keepin' the Summer Alive (1980)
* The Beach Boys (1985)
* Still Cruisin' (1989)
* Summer in Paradise (1992)
* Stars and Stripes Vol. 1 (1996)
* That's Why God Made the Radio (2012)